А ў верасні 2010 года ўжо накіроўваўся на курс маладога байца ў форт Бэнінг, штат Джорджыя. Выпадкова? Не. Асэнсаваны выбар. А вось сапраўды пашчасціла, як кажа Максім, трапіць у 10-ю горную дывізыю, якая месціцца ў акрузе Джэфферсан, штат Нью-Ёрк. Узброеныя сілы ЗША налічваюць каля трох мільёнаў чалавек. Гэта ўключаючы ўсе актыўныя і рэзервовыя падраздзяленні. Сюды ўваходзяць уласна ваенныя ды так званая падтрымка – павары, клеркі, інжынеры, кіроўцы.